section_heading: Španjolska reprezentacija
paragraph_text: Garbajosa je član španjolske košarkaške reprezentacije. Njegovo prvo veliko natjecanje bile su Olimpijske igre u Sydneyu 2000., a igrao je još na dvima Olimpijskim igrama u Ateni 2004. i Pekingu 2008. Na Europskom prvenstvu u Turskoj 2001. osvojio je brončanu medalju, a s reprezentacijom je još osvojio srebrne medalje na Europskom prvenstvu u Švedskoj 2003. i Španjolskoj 2007. Na Svjetskom prvenstvu u Japanu 2006. osvojio je zlatnu medalju, srebro na Olimpijskim igrama u Pekingu 2008. te zlatnu medalju na Europskom prvesntvu u Poljskoj 2009. godine.